এ বছর বালুমহালের প্রথম চারটির ইজারাদার হচ্ছেন মেসার্স সরকার অ্যান্ড সন্সের মালিক আফসার উদ্দিন সরকার। তিনি সদর উপজেলার গড়পাড়া ইউনিয়ন পরিষদের চেয়ারম্যান ও সদর উপজেলা আওয়ামী লীগের সভাপতি। চারটি বালুমহালের জন্য তিনি ইজারা মূল্য দেন ৪৩ লাখ ৭১ হাজার ৩২০ টাকা। পরের তিনটি বালুমহালের ইজারাদার হচ্ছেন মেসার্স শামীম এন্টারপ্রাইজের মালিক শামীম মিয়া। তিনি মানিকগঞ্জ জেলা পরিষদের প্যানেল চেয়ারম্যান ও আওয়ামী লীগ নেতা। তিনটি বালুমহালের ইজারা মূল্য দিয়েছেন ২৩ লাখ ৭১ হাজার ৫০ টাকা। বাকি দুটি মহালের ইজারাদার হচ্ছেন মেসার্স সহায়কের মালিক সুভাষ চন্দ্র সরকার ও মেসার্স চারুতার মালিক এহতেশাম হোসেন। সুভাষ জেলা আওয়ামী লীগের নির্বাহী সদস্য ও মানিকগঞ্জ পৌরসভার কমিশনার। তিনি মানিকগঞ্জ-১ আসনে আওয়ামী লীগের মনোনয়নপ্রত্যাশী। এহতেশাম জেলা আওয়ামী লীগের দপ্তর সম্পাদক। ৯টি মহালের মোট ইজারা মূল্য হচ্ছে ৭৫ লাখ ৪৮ হাজার ৪২০ টাকা।